stanford-oval/wikipedia huggingface dataset:
โสน
การใช้ประโยชน์

ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม  ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง
นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์ ทั้งนี้เสื้อลายดอกโสนยังเป็นสินค้าของฝากของจังหวัดพระนครศรีอยุธยาอีกด้วย แหล่งที่นิยมขายเสื้อลายดอกโสนจะอยู่ที่ตลาดหัวรอ และตลาดเจ้าพรหม ซึ่งมีหลายสีให้เลือก แต่สีที่นิยมที่สุดและเป็นที่รู้จักกันมากที่สุดคือสีน้ำเงิน
อื่น ๆ

รู้หรือไม่ว่านอกจากดอกโสนที่คนไทยมักนำมาทำเมนูอาหารต่าง ๆ แล้ว โคนต้นดอกโสนยังเป็นพื้นที่ชั้นดีสำหรับการปลูก "เห็ดตับเต่า" ซึ่งถือเป็นเห็ดหายากรสชาติอร่อย โดยเรามักจะเห็นคนที่ทำอาชีพปลูกเห็ดตับเต่าขายจะใช้กอต้นโสนเป็นพื้นที่ปลูก เพราะแสง อุณหภูมิ ความชื้น เอื้อต่อการเติบโตของเห็ดชนิดนี้ได้เป็นอย่างดี
โพไซดอน ราชันย์แห่ง แอตแลนติส

| โพไซดอน ราชันย์แห่ง แอตแลนติส Master of Atlantis - Poseidon |
| --- | --- |
ผู้พัฒนา: Impressions Games
ผู้จัดจำหน่าย: Sierra Entertainment
เครื่องเล่น: PC-Win 95/98
วางจำหน่าย: 
แนว: City-building game
รูปแบบ: Single player only
รายชื่อสิ่งก่อสร้างที่เพิ่มเข้ามาภายในเกมนี้

มหาวิทยาลัย
พิพิธภัณฑ์
ลิงค์ที่เกี่ยวข้อง

Zeus Official Expansion: Poseidon ที่ MobyGames
ข้อมูลเกมส์โพไซดอน เก็บถาวร 2009-05-05 ที่ เวย์แบ็กแมชชีน
เอเธล์วูลฟ์ กษัตริย์แห่งเวสเซ็กซ์

| เอเธลวูล์ฟ |
| --- | --- |
เอเธลวูล์ฟในม้วนวงศ์วานของกษัตริย์อังกฤษในศตวรรษที่ 14
กษัตริย์แห่งเวสเซ็กซ์
ครองราชย์: ค.ศ.839–856
ก่อนหน้า: เอ็กเบิร์ต
ถัดไป: เอเธลบาลด์

สวรรคต: 13 มกราคม ค.ศ.858 สเตย์นิ่ง ซัสเซ็กซ์
ฝังพระศพ: วินเชสเตอร์
คู่อภิเษก: ออสเบอร์ จูดิธ
พระราชบุตร: เอเธลสตาน กษัตริย์แห่งเคนท์ เอเธลสวิธ ราชินีแห่งเมอร์เซีย เอเธล์บาลด์ กษัตริย์แห่งเวสเซ็กซ์ เอเธล์เบิร์ท กษัตริย์แห่งเวสเซ็กซ์ เอเธลเร็ด กษัตริย์แห่งเวสเซ็กซ์ อัลเฟรด กษัตริย์แห่งเวสเซ็กซ์
ราชวงศ์: เวสเซ็กซ์
พระราชบิดา: เอ็กเบิร์ต
เอเธล์วูล์ฟ (อังกฤษเก่า: Æthelwulf) เป็นกษัตริย์แห่งเวสเซ็กซ์ ทรงเป็นพระโอรสของพระเจ้าเอ็กเบิร์ตแห่งเวสเซ็กซ์และเป็นพระบิดาของกษัตริย์สี่คน โดยพระโอรสคนเล็กของพระองค์คือพระเจ้าอัลเฟรดมหาราช
วัยเยาว์

เอเธล์วูล์ฟเป็นพระโอรสคนเดียวของพระเจ้าเอ็กเบิร์ตและเป็นไปได้ว่าพระองค์น่าจะเติบโตในเวสเซ็กซ์ พระเจ้าเอ็กเบิร์ตถูกขับไล่ออกจากประเทศไปอยู่ในราชอาณาจักรแฟรงก์ในปี ค.ศ. 786 หลังแย่งชิงตำแหน่งกษัตริย์แห่งเวสเซ็กซ์กับบีออร์ทริกที่ได้รับการสนับสนุนจากพระเจ้าออฟฟาแห่งเมอร์เซียซึ่งเป็นราชอาณาจักรที่ทำสงครามกับราชอาณาจักรเวสเซ็กซ์เป็นช่วงๆ มาเป็นเวลาหลายปี คาดกันว่าเอเธล์วูล์ฟไม่น่าจะเกิดในช่วงที่พระบิดาถูกขับไล่ออกจากประเทศ พระองค์น่าจะเกิดหลังจากปี ค.ศ. 802 ที่พระบิดาได้ขึ้นเป็นกษัตริย์
ช่วงปี ค.ศ. 815–820 พระเจ้าเอ็กเบิร์ตได้นำกองทัพพิชิตราชอาณาจักรดูมโนเนีย มีความเป็นไปได้ว่าเอเธล์วูล์ฟอาจมีส่วนร่วมในการสู้รบครั้งนี้แม้ชื่อของพระองค์จะไม่ได้ถูกเอ่ยถึงก็ตาม ชื่อของพระองค์ปรากฏในพงศาวดารแองโกลแซ็กซันครั้งแรกในช่วงต้นปี ค.ศ. 825 ในการกล่าวถึงสมรภูมิเอลลันดูน
เมอร์เซียเป็นราชอาณาจักรที่ครองความเป็นใหญ่ในแคว้นมาเป็นเวลาหลายศตวรรษและความขัดแย้งระหว่างกษัตริย์เมอร์เซียกับกษัตริย์เวสเซ็กซ์เป็นสิ่งที่เกิดขึ้นบ่อยครั้ง ตลอดรัชสมัยของพระเจ้าบีออร์ทริกเวสเซ็กซ์ตกอยู่ภายใต้การควบคุมของเมอร์เซีย แต่เมื่อพระเจ้าเอ็กเบิร์ตขึ้นเป็นกษัตริย์ว่ากันว่าพระองค์ได้ประกาศอิสรภาพให้เวสเซ็กซ์ แม้จะไม่มีการลงรายละเอียดไว้ว่าทรงทำด้วยวิธีการใดก็ตาม ในช่วง 20 ปีแรกของการครองราชย์พระองค์ได้สร้างกองทัพขึ้นมาและอาจพิชิตดูมโนเนียเพราะต้องการแหล่งทรัพยากร
ในปี ค.ศ. 825 พระองค์ได้โจมตีเมอร์เซียและปราบพระเจ้าบีออร์นวูล์ฟแห่งเมอร์เซียได้ที่เอลลันดูน (ปัจจุบันอยู่ในวิลต์เชอร์) เอเธล์วูล์ฟถูกตั้งให้เป็นอนุกษัตริย์ในแคว้นที่ยึดมาจากเมอร์เซีย คือ เคนต์, เอสเซ็กซ์, ซัสเซ็กซ์ และเซอร์รีย์ ในช่วงปี ค.ศ. 827–829 พระองค์ได้ช่วยพระบิดาทำสงครามต่อไปจนถึงปี ค.ศ. 830 ที่เวสเซ็กซ์ได้ควบคุมแคว้นต่างๆ ของบริเตนที่ตั้งอยู่ทางตอนใต้ขึ้นไปจนถึงนอร์ธัมเบรียในทางตอนเหนือ
กษัตริย์แห่งเวสเซ็กซ์

ในช่วงเวลาดังกล่าวพระเจ้าเอ็กเบิร์ตได้การันตีการสืบทอดตำแหน่งของเอเธล์วูล์ฟด้วยการทำสัญญากับศาสนจักรโดยมีซีออลนอธ อาร์ชบิชอปแห่งแคนเทอร์บรีผู้ทรงอำนาจให้การสนับสนุน เมื่อพระเจ้าเอ็กเบิร์ตสิ้นพระชนม์ในปี ค.ศ. 839 เอเธล์วูล์ฟได้ขึ้นเป็นกษัตริย์โดยไม่มีขุนนางเวสเซ็กซ์คนใดคิดท้าชิงตำแหน่ง
ในเวลานั้นพระองค์ได้สมรสอยู่แล้วกับออสเบอร์และอาเธล์สตาน พระโอรสของพระองค์ก็มีพระชนมายุมากพอที่จะขึ้นเป็นอนุกษัตริย์แห่งเคนต์, เอสเซ็กซ์, ซัสเซ็กซ์ และเซอร์รีย์ พระเจ้าเอเธล์วูล์ฟเริ่มต้นการเมืองด้วยการพระราชทานดินแดนให้แก่ขุนนางเวสเซ็กซ์หลายคนเพื่อเป็นการเอาใจและทำการกระชับไมตรีกับเมอร์เซียด้วยข้อสัญญาและการเจรจามากมาย หลักฐานถึงการเมืองที่เอเธล์วูล์ฟมีต่อกลุ่มขุนนางถูกค้นพบในปี ค.ศ. 1780 ในรูปของแหวนที่มีชื่อของพระองค์ แหวนสลักเป็นรูปนกยูงสองตัวยืนขนาบข้างต้นไม้แห่งชีวิตของชาวคริสต์และมีคำว่า "เอเธล์วูล์ฟเร็กซ์ (พระเจ้าเอเธล์วูล์ฟ)" สลักอยู่ข้างใต้ เข้าใจกันว่าแหวนดังกล่าวถูกมอบให้แก่ขุนนางที่จงรักภักดีต่อพระองค์
ในช่วงปี ค.ศ. 844–855 พระเจ้าเอเธล์วูล์ฟได้ออกกฎบัตรล้างบางซึ่งเป็นกฎบัตรที่ว่าด้วยการปลดปล่อยพื้นที่หนึ่งในสิบของราชอาณาจักรจากการรับใช้และการจ่ายบรรณาการให้แก่กษัตริย์ กฎบัตรเป็นที่ถกเถียงในปัจจุบันเนื่องจากนักวิชาการมีความเห็นไม่ตรงกันเรื่องวัตถุประสงค์ของการออกกฎบัตรว่าเพื่อต้องการผ่อนปรนภาระภาษีให้แก่แคว้นต่างๆ และเพื่อยกระดับมาตรฐานชีวิต หรือเพื่อการันตีว่ากลุ่มขุนนางและศาสนจักรจะให้การสนับสนุนต่อไป หรือเพื่อเพิ่มการสนับสนุนและตบรางวัลให้แก่กลุ่มขุนนางที่ช่วยต่อสู้กับผู้รุกรานชาวไวกิง หรืออาจจะไม่มีความหมายพิเศษอะไรเลย
ในปีนั้นพระเจ้าเอเธล์วูล์ฟได้พ่ายแพ้ต่อชาวไวกิลที่มีกองกำลังเต็มเรือ 35 ลำที่คาร์เมาธ์ ในช่วงคริตทศวรรษ 830 ชาวไวกิงได้ตั้งอาณานิคมขึ้นในคาร์เมาธ์เพื่อความสะดวกในการบุกครั้งต่อไป ในช่วงปี ค.ศ. 843–851 การรุกรานของชาวไวกิงอาจดำเนินต่อไปในสเกลที่เล็กลงหรือไม่ก็เป็นเพียงการออกตระเวนสำรวจ ไม่ใช่การรุกราน
ทว่าในปี ค.ศ. 851 ชาวไวกิงได้มาถึงพร้อมกับกองกำลังเต็มอัตราในเรือ 350 ลำที่ล่องขึ้นมาตามแม่น้ำเธมส์เพื่อโจมตีแคนเทอร์บรีและลอนดอน พระเจ้าเอเธล์วูล์ฟร่วมกับเอเธล์บาลด์ พระโอรสปกป้องดินแดนบนพื้นดิน ขณะที่เอเธล์สตานกับอีลเฮียร์ เอิร์ลแห่งเคนต์นำกองเรือเข้าสู้รบกับศัตรูในทะเล กองกำลังเวสเซ็กซ์ได้รับชัยชนะและกองกำลังไวกิงที่เหลืออยู่ไม่มากได้ล่าถอยไป ทว่าเอเธล์สตานน่าจะสิ้นพระชนม์หลังจากนั้นไม่นานจากบาดแผลที่ได้รับ ไม่มีการพูดถึงพระองค์ในบันทึกหลังจากปี ค.ศ. 852 เป็นต้นไป
การจาริกแสวงบุญไปโรมและการก่อกบฏ

เพื่อกระชับสายสัมพันธ์ระหว่างเวสเซ็กซ์กับเมอร์เซียเพื่อรับมือการรุกรานของชาวไวกิง เอเธล์สตานได้จับเอเธล์สวิธ พระธิดาคนเดียวของพระองค์สมรสกับพระเจ้าเบิร์กเรดแห่งเมอร์เซียในปี ค.ศ. 853 แหวนที่สลักชื่อเอเธล์สวิธถูกค้นพบในยอร์คเชอร์ในปี ค.ศ. 1870 และคิดว่าน่าจะเป็นแหวนที่ถูกมอบให้แก่กลุ่นขุนนางที่จงรักภักดีต่อพระนางและพระเจ้าเบิร์กเรดเช่นเดียวกับแหวนของพระเจ้าเอเธล์วูล์ฟ
ออสเบอร์ถึงแก่กรรมในปี ค.ศ. 854 และเรื่องนี้อาจเป็นแรงบันดาลใจที่ทำให้พระเจ้าเอเธล์วูล์ฟออกจาริกแสวงบุญไปโรมโดยมีอัลเฟรด พระโอรสติดตามไปด้วย ชีวประวัติของพระเจ้าอัลเฟรดที่เขียนโดยแอสเซอร์กล่าวว่าอัลเฟรดร่วมเดินทางครั้งนี้ตอนพระชนมายุ 4 หรือ 5 พรรษา พระองค์เสด็จพระราชสมภพในปี ค.ศ. 849 จึงประมาณการได้ว่าการจาริกแสวงบุญน่าจะเกิดขึ้นในปี ค.ศ. 854 พระเจ้าเอเธล์วูล์ฟอาจต้องการให้พระเจ้าชี้แนะแนวทางในการรับมือกับการคุกคามของชาวไวกิงหรือไม่ก็อาจจะด้วยเหตุผลอื่น ทว่าน่าแปลกที่กษัตริย์ออกจาริกแสวงบุญทางไกลในช่วงที่ราชอาณาจักรของพระองค์กำลังถูกคุกคาม
ไม่ว่าจะด้วยเหตุผลใด พระเจ้าเอเธล์วูล์ฟได้เดินทางออกจากโรมพร้อมกับอัลเฟรดและผู้ติดตามกลุ่มใหญ่หลังจากราชอาณาจักรไปเป็นเวลาหนึ่งปี พระองค์ได้ทิ้งเวสเซ็กซ์ให้อยู่ในการปกครองของเอเธล์บาลด์ ขณะที่เคนต์กับแคว้นอื่นๆ ถูกยกให้เอเธล์เบิร์ต พระโอรสในลำดับถัดไป
ระหว่างการเดินทางคณะแสวงบุญได้แวะที่ราชสำนักของพระเจ้าชาร์ลส์ผู้ศีรษะล้าน กษัตริย์แห่งราชอาณาจักรแฟรงก์ตะวันตก จากนั้นทั้งคู่ได้ออกเดินทางต่อไปโรมเพื่อพบปะสมเด็จพระสันตะปาปา (ที่ว่ากันว่าได้เจิมน้ำมันให้อัลเฟรดเป็นกษัตริย์) และอยู่ที่โรมต่อไปอีกระยะหนึ่ง ระหว่างเดินทางกลับคณะแสวงบุญได้แวะที่ราชสำนักของพระเจ้าชาร์ลส์อีกครั้งและได้มีการเตรียมการให้พระเจ้าเอเธล์วูล์ฟสมรสกับจูดิธ พระธิดาวัยแรกรุ่นของพระเจ้าชาร์ลส์ เมื่อเสร็จสิ้นงานเทศกาลฉลองการสมรส ทั้งคณะก็ได้เดินทางกลับเวสเซ็กซ์
ทว่าเมื่อกลับมาเอเธล์บาลด์ไม่ได้มีท่าทียินดีกับการกลับมาของพระบิดาและไม่ยอมคืนเวสเซ็กซ์ให้แก่พระองค์ นักประวัติศาสตร์เรียกการกระทำดังกล่าวของเอเธล์บาลด์ว่าเป็น "การก่อกบฏ" แต่ดูไม่น่าจะเป็นเช่นนั้นเนื่องจากพระองค์ได้ควบคุมราชอาณาจักรเป็นเวลาหนึ่งปีในช่วงที่อดีตกษัตริย์ไม่อยู่และกลับมาอีกครั้งโดยมีพระธิดาของกษัตริย์ต่างแดนเป็นเจ้าสาว ส่วนหนึ่งของเงื่อนไขการสมรสระบุชัดเจนว่าจูดิธต้องได้เป็น "พระราชินี" ตามมาตรฐานทั่วไปในราชอาณาจักรแฟรงก์ตะวันตกแต่ไม่ใช่ในราชอาณาจักรเวสเซ็กซ์ที่หญิงซึ่งสมรสกับกษัตริย์จะเป็นแค่ "พระมเหสีของกษัตริย์" ไม่ใช่ "พระราชินี"
การเพิกเฉยต่อธรรมเนียมเวสเซ็กซ์ของพระเจ้าเอเธล์วูล์ฟและการไม่อยู่เป็นเวลานานอาจทำให้เอเธล์บาลด์มองว่าพระบิดาไม่คู่ควรจะปกครองต่อไป ในอดีตเคยมีตัวอย่างที่ทำให้เอเธล์บาลด์คิดว่าพระบิดาจะไม่กลับมาจากโรม แคดวัลลา อดีตกษัตริย์เวสเซ็กซ์เคยสละราชสมบัติเพื่อจาริกแสวงบุญไปโรมและไม่ได้กลับมาอีกเลย
แม้เอเธล์บาลด์จะทำสิ่งที่เรียกว่า "การก่อกบฏ" แต่พระเจ้าเอเธล์วูล์ฟก็เคารพการตัดสินใจของพระโอรสแม้ว่าจะมีผู้สนับสนุนให้พระองค์กลับไปครองบัลลังก์ เพื่อหลีกเลี่ยงการเกิดสงครามกลางเมือง พระเจ้าเอเธล์วูล์ฟได้แบ่งราชอาณาจักรออกเป็นสามส่วนให้เอเธล์บาลด์, เอเธล์เบิร์ต และตัวพระองค์เอง
การสิ้นพระชนม์และผู้สืบทอดตำแหน่ง

พระเจ้าเอเธล์วูล์ฟเลือกปกครองตอนกลางของราชอาณาจักรและได้อุทิศตนให้กับทำงานเพื่อการกุศลและการมอบของกำนัลให้แก่ศาสนจักร พินัยกรรมของพระองค์หายสาปสูญไปแต่ว่าในพินัยกรรมของพระเจ้าอัลเฟรดมีการกล่าวถึงว่าพระเจ้าเอเธล์วูล์ฟได้ให้เงินบำเหน็จแก่ผู้ยากไร้ในราชอาณาจักรโดยใช้เงินที่ทรงเหลือทิ้งไว้และได้ยกที่ดินให้แก่ศาสนจักร รวมถึงได้ระบุให้ส่งเงินบริจาคไปให้โรมทุกปี ทรงสิ้นพระชนม์ด้วยสาเหตุตามธรรมชาติในปี ค.ศ. 858 เอเธล์บาลด์และเอเธล์เบิร์ตได้แบ่งราชอาณาจักรของพระองค์กัน เพื่อเสริมความแข็งแกร่งให้แก่การครองราชย์ของตนและเพื่อยกระดับความเกรียงไกรพระเจ้าเอเธล์บาลด์ได้สมรสกับจูดิธ พระมเหสีม่ายของพระบิดา ต่อมาเมื่อทรงสิ้นพระชนม์ในปี ค.ศ. 860 เอเธล์เบิร์ได้รวมราชอาณาจักรเป็นหนึ่งเดียวภายใต้การปกครองของพระองค์ ส่วนจูดิธได้เดินทางกลับไปหาพระบิดาในราชอาณาจักรแฟรงก์ตะวันตก
บริเตนใต้ในช่วงกลางคริสต์ศตวรรษที่ 9
ภาพพระเจ้าเอเธล์วูล์ฟในพงศาวดารพงศาวลีกษัตริย์อังกฤษ คริสต์ศตวรรษที่ 13
เอเธล์บาลด์ กษัตริย์แห่งเวสเซ็กซ์

| เอเธลบาลด์ |
| --- | --- |
เอเธลบาลด์ในม้วนวงศ์วานของกษัตริย์อังกฤษในช่วงต้นศตวรรษที่ 14
กษัตริย์แห่งเวสเซ็กซ์
ดำรงพระยศ: 13 มกราคม ค.ศ.858 – 20 ธันวาคม ค.ศ.860
ก่อนหน้า: เอเธลวูล์ฟ
ถัดไป: เอเธลเบิร์ต

ประสูติ: เวสเซ็กซ์ อังกฤษ
สวรรคต: 20 ธันวาคม ค.ศ.860 เวสเซ็กซ์
ฝังพระศพ: เชอร์บอร์นแอบบีย์
คู่อภิเษก: จูดิธแห่งฟลานเดอส์
ราชวงศ์: เวสเซ็กซ์
พระราชบิดา: เอเธลวูล์ฟ
พระราชมารดา: ออสเบอร์
เอเธลบาลด์ [ภาษาอังกฤษ Aethelbald หรือ Ethelbald] กษัตริย์ของชาวเวสเซ็กซ์ ทรงเป็นโอรสองค์ที่สองจากห้าพระองค์ของพระเจ้าเอเธลวูล์ฟกับออสเบอร์ที่เป็นลูกสาวของข้าราชบริพารคนหนึ่งของพระองค์และตัวพระนางเองสืบเชื้อสายมาจากสายราชวงศ์ของเวสเซ็กซ์ ขณะที่พระราชบิดาของพระองค์ เอเธลวูล์ฟ เสด็จไปจาริกแสวงบุญที่โรมในปีค.ศ.855 เอเธลบาล์ดวางแผนกับบิชอปแห่งเชอร์บอร์นและผู้นำท้องถิ่นของซัมเมอร์เซ็ตต่อต้านพระองค์ รายละเอียดของแผนการไม่เป็นที่รู้ แต่เมื่อกลับมาจากโรม เอเธลวูล์ฟพบว่าพระราชอำนาจของพระองค์ถูกจำกัดเหลือแค่กษัตริย์ย่อยแห่งเคนต์ ขณะที่เอเธลบาลด์ควบคุมเวสเซ็กซ์
เอเธลวูล์ฟสวรรคตในปีค.ศ.858 และอำนาจควบคุมเต็มรูปแบบถูกส่งต่อให้เอเธลบาลด์ที่อภิเษกสมรสกับพระมเหสีของพระราชบิดา จูดิธ ทว่าภายใต้แรงกดดันจากศาสนจักรการอภิเษกสมรสถูกประกาศเป็นโมฆะในปีต่อมา พระองค์สวรรคตในปีค.ศ.860 ส่งต่อบัลลังก์ให้พระอนุชา เอเธลเบิร์ท
การกบฏของเอเธลบาลด์

เอเธลบาลด์เป็นโอรสที่ยังมีชีวิตอยู่องค์โตของพระเจ้าเอเธลวูล์ฟกับพระมเหสีคนแรก ออสเบอร์ ประสูติราวปีค.ศ.831-834 พระราชมารดาของพระองค์ ออสเบอร์ เป็นบุตรสาวของออสแล็ค พ่อบ้านของพระเจ้าเอเธลวูล์ฟที่ถูกบรรยายได้ว่าเป็นผู้สืบเชื้อสายของพระราชนัดดาชาวจุ๊ทของพระเจ้าเซอร์ดิค สตัฟและไวท์ก้าร์ ผู้พิชิตเกาะไวท์
ในยุค 840 เอเธลบาลด์รับรองกฎบัตรของพระราชบิดาในฐานะโอรสของกษัตริย์ และในปีค.ศ. 850 พระองค์ได้รับพระราชทานตำแหน่งผู้นำท้องถิ่น ในปีค.ศ.855 เมื่อพระเจ้าเอเธลวูล์ฟเสด็จไปโรม เอเธลบาลด์ได้รับมอบหมายให้ดูแลชาวเวสเซ็กซ์ ขณะที่พระอนุชา เอเธลเบิร์ทได้รับการแต่งตั้งเป็นกษัตริย์แห่งเคนต์และดินแดนตะวันออกเฉียงใต้
ในการเสด็จไปจาริกแสวงบุญเป็นระยะเวลา 12 เดือนที่โรมที่พระราชบิดาของพระองค์ พระเจ้าเอเธลวูล์ฟ ได้พาโอรสองค์เล็กองค์โปรด อัลเฟรด ที่พระองค์ประสงค์จะประกาศชื่อเป็นรัชทายาทไปด้วย ในช่วงที่กษัตริย์ไม่อยู่ เวสเซ็กซ์ถูกบริหารราชการโดยสภารัฐมนตรีภายใต้การเป็นผู้นำร่วมกันของเอเธลบาลด์, นักบุญสวิธิน บิชอปแห่งวินเชสเตอร์ และบิชอบเอลสตานแห่งเชอร์บอร์น การขึ้นครองตำแหน่งก่อนกำหนดทำให้เอเธลบาลด์ได้รับการสวมมงกุฎเป็นกษัตริย์แห่งเวสเซ็กซ์ที่คิงสตันเหนือเธมส์ก่อนที่พระราชบิดาของพระองค์จะกลับมา
พระเจ้าเอเธลวูล์ฟกลับมาในปีค.ศ.856 พร้อมกับเจ้าสาวคนใหม่ จูดิธ ธิดาของกษัตริย์ของแฟรงก์ ชาร์ลผู้หัวล้าน แอสเซอร์รายงานว่าช่วงที่เอเธลวูล์ฟไม่อยู่ มีการวางแผนขัดขวางการกลับมาของพระองค์ซึ่งแอบวางแผนการกันที่ฝั่งตะวันตกของเวสเซ็กซ์ทั้งโดยเอเธลบาลด์ หรือโดยเอลสตาน บิชอปแห่งเชอร์บอร์น และเอียนวูล์ฟ ผู้นำทองถิ่นแห่งซัมเมอร์เซ็ต หรืออาจจะทั้งสามคน ขณะที่กษัตริย์ของชาวแฟรงก์เดินหน้าสร้างความปลอดภัยให้กับธิดาของพระองค์ ดูไม่น่าเป็นไปได้ที่พระองค์จะยอมส่งตัวธิดาให้กับประเทศที่มีสงครามกลางเมือง เป็นไปได้มากกว่าว่าเอเธลบาลด์คงก่อการปฏิวัติหลังจากทราบข่าวการอภิเษกสมรสของพระราชบิดากับจูดิธ เนื่องจากเจ้าหญิงชาวแฟรงก์มีเชื้อสายราชวงศ์เป็นของตัวเองและอาจประสูติรัชทายาทที่คู่ควรกับบัลลังก์มากกว่าพระองค์ แอสเซอร์บันทึกไว้ว่าเพื่อหลีกเลี่ยงสงครามกลางเมือง เอเธลวูล์ฟแบ่งอาณาจักรที่เคยเป็นเอกภาพ มอบหมายส่วนฝั่งตะวันตกให้เอเธลบาลด์และเก็บฝั่งตะวันออกไว้กับตัวอง มันถูกเข้าใจว่าหมายความว่าเอเธลบาลด์ได้เวสเซ็กซ์ ขณะที่เอเธลวูลวูล์ฟปลดเอเธลเบิร์ทออกจากตำแหน่งกษัตริย์แห่งเคนต์ แต่เวสเซ็กซ์และฝั่งตะวันออกเฉียงใต้ที่เพิ่งพิชิตได้ไม่น่าจะเรียกว่าเป็นอาณาจักร "ที่เคยเป็นเอกภาพ" ได้ และผู้สมรู้ร่วมคิดของเอเธลบาลด์มาจากฝั่งตะวันตกของเวสเซ็กซ์ ดังนั้นแอสเซอร์และแหล่งข้อมูลอื่นๆอาจหมายความว่าเอเธลวูล์ฟกลับมาปกครองอาณาจักรของพระองค์ เป็นไปได้มากกว่าว่าเอเธลวูล์ฟคงเก็บเวสเซ็กซ์ตอนกลางและฝั่งตะวันออกไว้ ยอมให้เอเธลบาลด์ปกครองเวสเซ็กซ์ฝั่งตะวันตก การไม่เหรียญในพระนามของเอเธลบาลด์อาจหมายความว่าเหรียญของเวสเซ็กซ์อยู่ในพระนามของเอเธลวูล์ฟไปจนพระองค์สวรรคต
การขึ้นครองราชย์

ไม่ว่าสถานการณ์ในช่วงระหว่างที่เอเธลวูล์ฟกลับมาในปีค.ศ.856 จนถึงการสวรรคตของพระองค์ในปีค.ศ.858 จะเป็นเช่นไร หลังการสวรรคตของเอเธลวูล์ฟ เอเธลบาลด์ขึ้นเป็นกษัตริย์เพียงพระองค์เดียวของชาวเวสเซ็กซ์ และพระอนุชาของพระองค์ยังคงเป็นกษัตริย์แห่งเคนท์
เอเธลบาลด์ทำให้ตัวพระองค์เองไม่เป็นที่โปรดปรานของศาสนาเป็นอย่างมากอย่างโง่เขลาด้วยการอภิเษกสมรสที่ฉาวโฉ่กับพระมารดาเลี้ยงวัยสิบหก จูดิธแห่งฝรั่งเศส ความสัมพันธ์ถูกมองว่าเป็นการร่วมประเวณีของญาติที่มีสายโลหิตใกล้ชิดกันและฝ่าฝืนกฎหมายของศาสนา และถูกประณามอย่างรุนแรงโดยแอสเซอร์ในพระราชประวัติของพระเจ้าอัลเฟรดมหาราช ของเขา
'ครั้นเมื่อพระเจ้าเอเธลวูล์ฟสวรรคต เอเธลบาลด์ โอรสของพระองค์ ฝ่าฝืนข้อห้ามของพระเจ้าและเกียรติของชาวคริสต์ และยังขัดแย้งกับธรรมเนียมของเหล่าคนนอกรีตทั้งหลาย รับช่วงต่อเตียงอภิเษกสมรสของพระราชบิดาและอภิเษกสมรสกับจูดิธ ธิดาของชาร์ล กษัตริย์ของชาวแฟรงก์ ก่อเกิดความไม่เห็นด้วยครั้งใหญ่จากทุกคนที่ได้ยินเรื่องนี้'
แม้จะมีเรื่องฉาวโฉ่กับพระมารดาเลี้ยง แต่เอเธลบาลด์ก็เป็นกษัตริย์ที่ได้รับความนิยม พระองค์สวรรคตที่เชอร์บอร์นในดอร์เซ็ตในวันที่ 20 ธันวาคม ค.ศ.860 พระชนมพรรษาราว 35 พรรษา หลังครองราชย์ได้สี่ปี พระองค์ถูกฝังที่เชอร์บอร์นแอบบีย์ หลุมฝังพระศพของพระองค์และของพระอนุชา เอเธลเบิร์ทแห่งเวสเซ็กซ์ อยู่ในนอร์ธไคร์ไอส์เอลของแอบบีย์
พระองค์ดูเหมือนจะเป็นที่อาลัยอย่างมากของประชาชน แม้บิชอปแอสเซอร์จะบรรยายถึงพระองค์ไว้ว่า "หัวแข็งและเผด็จการ" การถูกจดจำว่านำมาซึ่งการติเตียนของศาสนาจักรจากการอภิเษกสมรสที่ขัดต่อหลักศาสนาทำให้แอสเซอร์มีความคิดเห็นที่เป็นอคติกับกษัตริย์พระองค์นี้
จูดิธแห่งฝรั่งเศส

หลังเอเธลบาลด์สวรรคต จูดิธแห่งฝรั่งเศสขายทรัพย์สมบัติในเวสเซ็กซ์และกลับไปฝรั่งเศสบ้านเกิด ที่ซึ่งพระบิดาผู้เจ็บแค้นของพระนาง ชาร์ลผู้หัวล้าน ส่งพระนางเข้าอารามที่ซ็องลิส ช่วงราวคริสต์มาสของปีค.ศ.861 จูดิธหนีไปกับบาลด์วินที่ต่อมาได้เป็นเคานท์แห่งฟลานเดอส์ พระบิดาของจูดิธโกรธมากและสั่งให้เหล่าบิชอปตัดทั้งคู่ออกจากศาสนา ต่อมาพวกพระนางหนีไปอยู่ที่ราชสำนักของพระญาติของจูดิธ โลแธร์ที่ 2 แห่งโลแธริงเกียเพื่อขอการคุ้มกัน ก่อนจะไปหาโป๊ปนิโคลัสที่ 1 เพื่อขอความเมตตา โป๊ปขอให้พระบิดาของจูดิธยอมรับการเสกสมรสว่าเป็นการผูกพันที่ถูกต้องตามกฎหมายและต้อนรับทั้งคู่เข้าสู่ศาสนจักรของพระองค์ ซึ่งสุดท้ายพระองค์ก็ยอมทำตาม หลังจากนั้นทั้งคู่กลับสู่ฝรั่งเศส และจูดิธได้เสกสมรสอย่างเป็นทางการเป็นครั้งที่สามที่โอแซร์ในปีค.ศ.863
จากการเสกสมรสครั้งสาม จูดิธกลายเป็นบรรพบุรุษของราชินีแห่งอังกฤษอีกพระองค์ มาทิลด้าแห่งฟลานเดอส์ (ค.ศ.1031-2 พฤศจิกายน ค.ศ.1083) ธิดาของบาลด์วินที่ 5 เคานท์แห่งฟลานเดอส์ และคู่อภิเษกสมรสของกษัตริย์นอร์มันพระองค์แรก วิลเลี่ยมผู้พิชิต บาลด์วินที่ 2 เคานท์แห่งฟลานเดอส์ (สิ้นพระชนม์ปีค.ศ.918) หนึ่งในโอรสของจูดิธกับบาลด์วินเสกสมรสกับเอลฟ์ธริธ ธิดาของพระอนุชาของเอเธลบาลด์ อัลเฟรดมหาราช
แหล่งข้อมูล

วิกิมีเดียคอมมอนส์มีสื่อเกี่ยวกับ พระเจ้าเอเธล์บาลด์แห่งเวสเซ็กซ์
Timeline for King Aethelbald (856 - 860)
Ethelbald
Æthelbald
| ก่อนหน้า |  | เอเธล์บาลด์ กษัตริย์แห่งเวสเซ็กซ์ |  | ถัดไป |
| --- | --- | --- | --- | --- |
| พระเจ้าเอเธล์วูลฟ์แห่งเวสเซ็กซ์ |  |   กษัตริย์แห่งเวสเซ็กซ์  (ราชวงศ์เวสเซ็กซ์)   (ค.ศ.856 – ค.ศ.860) |  | พระเจ้าเอเธล์เบิร์ทแห่งเวสเซ็กซ์ |
อนุสรณ์สถานในเชอร์บอร์นแอบบีย์
โคจิ อาริซาวะ

| โคจิ อาริซาวะ |
| --- | --- |
เกิด: โคจิ อาริซาวะ 22 กรกฎาคม พ.ศ. 2514 (53 ปี)
โคจิ อาริซาวะ (ญี่ปุ่น: コウジ 有沢; โรมาจิ: Arisawa Kōji) เกิดเมื่อวันที่ 22 กรกฎาคม พ.ศ. 2514 ที่เมืองโซกะ ประเทศญี่ปุ่น เป็นนักมวยที่ได้รับความนิยมจากแฟนมวยในญี่ปุ่น ด้วยเป็นมวยชกสนุก หมัดหนัก และที่สำคัญเป็นนักมวยหน้าตาดี แต่อาริซาวะเคยชกชิงแชมป์ซูเปอร์เฟเธอร์เวทญี่ปุ่นกับทากาโนริ ฮาตาเกยามะซึ่งต่อมาได้กลายเป็นแชมป์โลกในรุ่นนี้ด้วยในปี พ.ศ. 2541 อาริซาวะกลับเป็นฝ่ายแพ้ทีเคโอ​ไปในยกที่ 9 ซึ่งเป็นการแพ้ครั้งแรกของอาริซาวะ
จากนั้น โคจิ อาริซาวะ ก็ได้กลับมาชกอีกหลายครั้ง รวมทั้งการชนะน็อกยก 2 พิชิตชัย เอื้อสัมพันธ์ นักมวยชาวไทยในปี พ.ศ. 2548 ด้วย
โคจิ อาริซาวะเป็นพี่ชายฝาแฝดของคาซูฮิโระ อาริซาวะ ซึ่งเป็นนักมวยด้วยเหมือนกันแต่ชกในรุ่นเฟเธอร์เวท
แหล่งข้อมูลอื่น

การชกกับ ทากาโนริ ฮาตาเกยามะ
ไรนิโวนินาฮิทรินิโอนี

ไรนิโวนินาฮิทรินิโอนี
ไรนิโวนินาฮิทรินิโอนี (พ.ศ. 2367 - 5 พฤษภาคม พ.ศ. 2411) เป็นที่รู้จักในนาม "ราฮาโร" เขาดำรงตำแหน่งนายกรัฐมนตรีแห่งมาดากัสการ์ระหว่าง พ.ศ. 2395 ถึง 2408 เขาเป็นผู้เริ่มต้นวางแผนให้เกิดการปฏิวัติกลุ่มชนชั้นสูงโดยมีส่วนในการลอบปลงพระชนม์ สมเด็จพระเจ้าราดามาที่ 2 แห่งมาดากัสการ์ จากพฤติกรรมที่ล้ำเส้นและการมีส่วนลอบปลงพระชนม์พระเจ้าราดามาที่ 2 กษัตริย์ผู้เป็นที่รักของประชาชน ส่งผลให้ความนิยมในตัวเขาตกต่ำ จนที่สุดเขาได้ถูกถอดถอนออกจากตำแหน่งและแทนที่โดยไรนิไลอาริโวนี น้องชายของเขาเอง ไรนิโวนินาฮิทรินิโอนีถึงแก่อสัญกรรมหลังลี้ภัยทางการเมืองในวันที่ 5 พฤษภาคม พ.ศ. 2411 ณ เมืองอัมโบฮิมันโดรโซ หลังจากพยายามก่อรัฐประหารเพื่อให้ได้อำนาจกลับมาซึ่งขณะอยู่ในช่วงการเสด็จสวรรคตของสมเด็จพระราชินีนาถราซอเฮอรินาแห่งมาดากัสการ์ ผลคือการรัฐประหารของเขาล้มเหลวและทำให้เขาเป็นกบฏแผ่นดิน
โฮปั้น

บทความนี้เกี่ยวกับโฮปั้นหรืองอปั้นที่มีชื่อในภาษาจีนกลางว่า "หู ปาน" สำหรับงอปั้นที่มีชื่อในภาษาจีนกลางว่า "อู๋ ปาน" ดูที่ งอปั้น
โฮปั้น หรือ งอปั้น มีชื่อในภาษาจีนกลางว่า หู ปาน (จีน: 胡班) เป็นตัวละครในนวนิยายในศตวรรษที่ 14 เรื่องสามก๊ก เป็นบุตรชายของโฮหัว เดิมโฮปั้นเป็นนายทหารใต้บังคับบัญชาของอองเซ็กเจ้าเมืองเอ๊งหยง/เอี๋ยงหยง (滎陽 สิงหยาง) เมื่อกวนอูฝ่าด่านเพื่อกลับไปหาเล่าปี่ผ่านมาถึงเมืองเอ๊งหยง อองเซ็กวางแผนสังหารกวนอูแต่โฮปั้นลอบมาแจ้งแผนการของอองเซ็กให้กวนอู กวนอูจึงพากำฮูหยินและบิฮูหยินพี่สะใภ้ทั้งสองออกจากเมืองเอ๊งหยง อองเซ็กรู้จึงนำทหารไล่ตาม แต่ก็ถูกกวนอูสังหาร กวนอูเดินทางต่อไปพร้อมสำนึกบุญคุณโฮปั้นที่ช่วยชีวิต ภายหลังโฮปั้นมาเข้าด้วยกวนอูที่มณฑลเกงจิ๋ว กวนอูให้โฮปั้นเดินทางไปรับราชการกับเล่าปี่ที่มณฑลเอ๊กจิ๋ว
ดูเพิ่ม

รายชื่อตัวละครสมมติในยุคสามก๊ก
อนิเมะในปี พ.ศ. 2566

เหตุการณ์ที่เกี่ยวข้องกับ อนิเมะในปี พ.ศ. 2566
การเผยแพร่ > ซีรีส์โทรทัศน์

รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2566
การเผยแพร่ > ออริจินอลวิดีโอแอนิเมชัน

รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2566
| วันที่เผยแพร่ครั้งแรก | ชื่อเรื่อง | จำนวนตอน | สตูดิโอ | ผู้กำกับ | ชื่อเรื่องต้นฉบับ | อ้างอิง |
| --- | --- | --- | --- | --- | --- | --- |
| 29 มีนาคม | นิจิยง แอนิเมชัน Nijiyon Animation | 3 | บันไดนัมโคฟิล์มเวิกส์ | ยูยะ โฮริอูจิ |  |  |
| 26 เมษายน | เทพธิดาผ่าโลกมิติแห่งเกม: ฮิดามาริ โนะ ลิตเติลเพอร์เพิล Hyperdimension Neptunia: Hidamari no Little Purple | 1 | โอกูรูโตะ โนโบรุ | มาซาฮิโระ มูกาอิ |  |  |
| 24 พฤษภาคม | สแตนด์มายฮีโรส์: วอมส์ ออฟ เมโมรีส์ Stand My Heroes: Warmth of Memories | 1 | M.S.C | Hitomi Ezoe |  |  |
| 26 พฤษภาคม – | เท็นจิ มูโย! GXP พาราไดส์ ชิโด-เฮ็ง Tenchi Muyo! GXP Paradise Shidō-hen | 6 | AIC ซาเบอร์โปรเจ็กต์ ดิจิตอลเน็ตเวิร์กแอนิเมชัน | ฮิโรชิ เนงิชิ (หัวหน้า) ทากาชิ อาซามิ |  |  |
| 23 มิถุนายน | เลิฟไลฟ์ ชมรมสคูลไอดอลนิจิกะซากิ เน็กซ์สกาย Love Live! Nijigasaki High School Idol Club Next Sky | 1 | บันไดนัมโคฟิล์มเวิกส์ | โทโมยูกิ คาวามูระ | Love Live! Nijigasaki Gakuen School Idol Dōkōkai Next Sky |  |
| 27 กรกฎาคม | อาซูร์เลน: ควินส์ออเดอร์ส Azur Lane: Queen's Orders | 1 | โยสตาร์พิกเชอส์ | ยู ยามาชิตะ |  |  |
| 4 สิงหาคม | ฮิบิเคะ! ยูโฟเนียม: เอ็นเซ็มเบิลคอนเทสต์ Sound! Euphonium: Ensemble Contest | 1 | เกียวโตแอนิเมชัน | ทัตสึยะ อิชิฮาระ | Tokubetsuhen Hibike! Euphonium: Ensemble Contest |  |
| 20 ตุลาคม | มาสก์ ดันชิ วะ โคอิชิตากูไน โนะ นิ Mask Danshi: This Shouldn't Lead to Love | 1 | Studio Fusion | Naoko Takeichi | Mask Danshi wa Koishitakunai no ni |  |
| 25 ตุลาคม | ไอดอลมาสเตอร์ ซินเดอเรลล่า เกิลส์ U149 The Idolmaster Cinderella Girls U149 | 1 | ไซเกมส์พิกเชอส์ | มานาบุ โอกาโมโตะ |  |  |
บุคคลในวงการอนิเมะที่ถึงแก่กรรม > มกราคม

1 มกราคม: ทิพย์ชนก พรหมจูฑะ นักพากย์ชาวไทย (พากย์เสียง ยามานากะ ซาวาโกะและฮิราซาว่า อุอิ ใน เค-อง! ก๊วนดนตรีแป๋วแหวว, ตัวเอก ใน ตัวฉันกับวันสิ้นโลก, มิซึซาว่า มาโอะ ใน คิมิคิส สานรักจุมพิตหัวใจ) ถึงแก่กรรมด้วยโรคติดเชื้อไวรัสโคโรนา 2019
13 มกราคม: ฮิโตชิ โยชิโอกะ นักเขียนไลต์โนเวลชาวญี่ปุ่น (มูเซกินิง คันโจ ไทเลอร์, โยเซกิ ซูอิโกเด็ง, ไอดอล โบเอไต ฮัมมิงเบิร์ด) ถึงแก่กรรมขณะอายุ 62 ปี
บุคคลในวงการอนิเมะที่ถึงแก่กรรม > กุมภาพันธ์

5 กุมภาพันธ์: ทากาโกะ ซาซูงะ นักพากย์ชาวญี่ปุ่น (พากย์เสียง ฟูงูตะ ทาราโอะ ใน ซาซาเอะซัง, ฮาจิเมะ ใน เท็นไซ บากาบง, อาบูกิ ใน ยักษ์ฮัดเช่ย, ฮาตาโบ ใน โอโซมัตสึคุง, ทวิงค์ ใน ริบบ้อนจ้าวอัศวิน, โมโนมิ ในแฟรนไชส์ ดันกันรอนปะ) ถึงแก่กรรมขณะอายุ 87 ปี
13 กุมภาพันธ์: เลอิจิ มัตซึโมโตะ แอนิเมเตอร์และศิลปินมังงะชาวญี่ปุ่น (เรือรบอวกาศยามาโตะ, กาแล็กซี่เอ็กซ์เพรส 999, สลัดอวกาศ กัปตันฮาร็อค, ชิน ทาเกโตริ โมโนงาตาริ: เซ็นเน็ง โจโอ, ควีนเอเมรัลดัส) ถึงแก่กรรมด้วยภาวะหัวใจวายเฉียบพลันขณะอายุ 85 ปี
15 กุมภาพันธ์: โชโซ อีซูกะ นักแสดงชาวญี่ปุ่น (พากย์เสียง มารุอิ โยชิโอ ใน พ่อครัวรุ่นจิ๋ว, ริว โฮเซะ ใน โมบิลสูท กันดั้ม, ฮิเอตะ ฮัปโปไซ ใน นินจารันทาโร่, นัปปะ ใน ดราก้อนบอล Z, คาราเมลแมน ใน ดร.สลัมป์ กับหนูน้อยอาราเล่, อาวาคุซุ โดเก็น ใน โลกบิดเบี้ยวที่อิเคะบุคุโระ) ถึงแก่กรรมด้วยภาวะหัวใจวายเฉียบพลันขณะอายุ 89 ปี
16 กุมภาพันธ์: มาอง คูโรซากิ นักร้องชาวญี่ปุ่น (ร้องเพลงประกอบอนิเมะ ฝ่าดงนรกเดินดิน, อินเดกซ์ คัมภีร์คาถาต้องห้าม, ซวยเหลือหลาย เกิดใหม่กลายเป็นดาบ, ดันกันรอนปะ 3 -The End of โรงเรียนคิโบกามิเนะ- ภาคอนาคต, โตเกียวอนเมียวจิ, เพชฌฆาตสมรภูมิเถื่อน) ถึงแก่กรรมด้วยภาวะแทรกซ้อนจากโรคเรื้อรังขณะอายุ 35 ปี
23 กุมภาพันธ์: จุนโนซูเกะ คูโรดะ นักดนตรีชาวญี่ปุ่นและมือกีตาร์จากวงซูมิกะ (เล่นเพลงประกอบอนิเมะ ยากแท้จริงหนอรักของโอตาคุ, มายฮีโร่ อคาเดเมีย: วีรบุรุษกู้โลก, มิกซ์, เพราะหัวใจใกล้ตับอ่อน, รักอลวนคนสลับบ้าน) ถึงแก่กรรมขณะอายุ 34 ปี
25 กุมภาพันธ์: มิตสึโอะ เซ็นดะ นักพากย์ชาวญี่ปุ่น (พากย์เสียง ยามาดะ โยเนโอะ ใน โอจามังงะ ยามาดะคุง, เจฟฟ์ ใน ไจแอนต์กอร์ก, ผู้เฒ่ากระรอก ใน ก๊อง ไอ้แสบดึกดำบรรพ์, เซียนคางคกสูงสุด ใน นารูโตะ ตำนานวายุสลาตัน, ไช่เจ๋อ ใน สงครามผงาดบัลลังก์จิ๋นซี, สไมลีย์ ใน เชอร์ล็อก ฮาวด์) ถึงแก่กรรมด้วยภาวะหัวใจวายจากการขาดเลือดขณะอายุ 82 ปี
บุคคลในวงการอนิเมะที่ถึงแก่กรรม > มีนาคม

2 มีนาคม: รีวโฮ โอกาวะ ผู้นำศาสนา (แฮปปี้ไซเอนซ์) และโปรดิวเซอร์อนิเมะชาวญี่ปุ่น (ยูโฟ กากูเอ็ง โนะ ฮิมิตสึ) ถึงแก่กรรมขณะอายุ 66 ปี
5 มีนาคม: ทากาฮิโระ คิมูระ แอนิเมเตอร์ชาวญี่ปุ่น  (ซิตี้ฮันเตอร์, ไอดอล เด็นเซ็ตสึ เอริโกะ, โมบิลสูท วิกทอรี่ กันดั้ม) และนักออกแบบตัวละคร (โค้ด กีอัส, โค้ดกีอัส การคืนชีพของลูลูช, ราชันย์ผู้กล้า กาโอไกการ์, เบ็ตเตอร์แมน, โมบิลสูทกันดั้ม ฮาธาเวย์ส) ถึงแก่กรรมด้วยโรคโรคแอมีลอยด์ขณะอายุ 58 ปี
28 มีนาคม: รีวอิจิ ซากาโมโตะ นักดนตรีและนักประพันธ์เพลงชาวญี่ปุ่น (Royal Space Force: The Wings of Honnêamise, My Tyrano: Together, Forever, โคลนปีศาจ) ถึงแก่กรรมด้วยโรคมะเร็งลำคอขณะอายุ 71 ปี